[{"text_idx": "#000000", "text": "Basquemountains8 oct 20192 Min. de lectura"}, {"text_idx": "#000002", "text": "Enkarterriko barazki preziatu honek, zapore paregabea uzten du dastatzen dituenen artean. Sukaldari buru askorentzat, saltsa edo plater hobe ezina lortzeko behar-beharrezko osagarria da."}, {"text_idx": "#000003", "text": "Zallako tipula morea: bere mami goxo, zapore leun eta urtsutasunagatik berezia da. Bere itxurari dagokionez, azal morea eta haragi zuri-gorrixka duen tamaina erdiko barazkia da,"}, {"text_idx": "#000004", "text": "Tipula famatu hau, An\u0303anako gatza, Mungiako taloa eta Karrantzako Muturbeltz gaztarekin batera, Euskadiko 4 Baluarte produktuetako bat da. Baluarte, artisau-produktuak ekoizten dutenak babesteko sortu zen proiektua da. Oinarrizko helburua; ekoizle horien lan-metodoak mantentzea, merkatuak zabaltzea, ondareak zaintzea eta kontsumitzaileak hezitzea da."}, {"text_idx": "#000005", "text": "Proiektu hau 2000.urtean sortu zen eta orain, 59 herrialdeetan zabaldutako 1600 produktore eta 400 Baluarte produktu baino gehiago ditu."}, {"text_idx": "#000006", "text": "Gaur egun, barazki hau lortzeko, lurra landu eta ereiten duten 3 ekoizle gelditzen dira. Hala ere, horietarik batek bakarrik saltzen ditu tipulak, Ana Mari Llaguno:"}, {"text_idx": "#000008", "text": "Eneko Atxarentzat, Zallako tipula morea \u201cbere tipula\u201d da. Enekok dioenez: \u201cProduktu bat berreskuratu eta balioa eman dion elkarte baten istorio garrantzitsu bat dago atzealdetik. Gainera, produktuaren dastamen-ezaugarriak ere harrigarriak dira. N\u0303abardura desberdinak topa ditzakegu, pikante meheak, xehetasun gozoak eta baita tipulak izan behar duen nortasuna ere."}, {"text_idx": "#000009", "text": "Pasadan urtean, 2018an, Eneko Martinez lekuko kalitateko produktuen hedapen eta sostenguagatik izan zen sariduna. Eneko, komunikazio gastronomiko digitalaren profesionala; SER, Atresmedia, EITB edo Radio Gastronomi\u0301a irrati saioetan parte hartzen du ere. Bere bloga, Eneko Sukaldari, sareko erreferentzia gastronomiko handienetako bat bihurtu da."}, {"text_idx": "#000010", "text": "Eneko Atxak esaten duen bezala, osagai hau \u201cgure sukaldeko errezeten espiritu eta arima da\u201d, aidibidez, saltsa bizkaitarran . Tipula morea beste plater batzuetan ere protagonista da, txipiroiak tintan eta odoloste, entsalada eta jakiaren prestaketan besteak beste. Paul Ibarrak harago joaten da eta tipularen zukua erabiltzen du ganbak maneatzerakoan."}, {"text_idx": "#000011", "text": "Eneko Martinezek, azken saridunak, Zallako tipula morea dastatzeko 15 errezeta eskaintzen ditu. Jarraian, horietako adibide batzuk aurkituko dituzu baina, bere blogari begirada bat botatzea gomendatzen dizugu."}, {"text_idx": "#000012", "text": "Zerbait erraz eta azkar baten bila bazaude, hegaluzearekin probatzea gomendatzen dizugu. Eta Bermeokoa bada, hobeto."}, {"text_idx": "#000013", "text": "Haragi gozo, zaporetsu eta urtsuko tipula"}, {"text_idx": "#000014", "text": "Ereite goiztiarra edo egun laburreko (iraila) barazki mota da. Ondo kontserbatzen diren erraboila gogorrak uztaila eta abuztu amaieran batzen dira."}, {"text_idx": "#000018", "text": "Naturaz eta euskal kulturaz margoturiko mendiak"}]